**АНЫГЫ О5О ПСИХОЛОГИЯЛАРЫН УРАТЫЛАРА**

Психологическай наука киһи өйө-санаата, майгыта-сигилитэ улаатан эбэтэр сааһыран истэҕин аайы хайдах уларыйарын үөрэтэр биир улахан салаалаах. Киһини сааһынан арааран үөрэтиини – возрастная психология дэнэр. Киһини сааһынан үөрэтэр психология маннык 3 сүрүн боппуруоһу көрөр:

Киһи сылтан сыл аайы сайдыытын быһаарар теоретическай төрүтэ буолар.

Киһи олоҕор саҥаттан саҥа кэрдииһигэр эт-хаан, өй-санаа, майгы-сигили өттүнэн хайдах ситэ-хотон эбэтэр кырдьар сааһыгар төһөнөн кэхтэн иһэрин үөрэтэллэр.

Ити үөрэтии научнай өттүнэн табатык барарын хааччыйар ньыманы олохтооһун буолар.

Киһини сааһынан арааран үөрэтии оҕону иитэр, үөрэтэр үлэҕэ олус улахан суолталаах. Билиҥҥи кэмҥэ киһи олоҕун саас өттүнэн 11 кэрдиискэ араараллар. Сайдыы хас биирдии кэрдииһигэр киһи психологията биллэрдик уларыйан иһэр уонна кини эт-хаан, күүс-уох өттүнэн уларыйыытыгар быһаччы сабыдыаллаах. Сааһынан итинник араҥалаан оҕо уратыларын чинчийэр психология хас да салаалардаах. Онтон 3 бөлөҕүн ылаахха маннык:

1. Оскуола кыра саастаах оҕотун психологията (психология младшего школьного возраста)
2. Оскуола орто саастаах оҕотун психологията (психология среднего школьного возраста).
3. Улааппыт оҕо психологията (Подростковый возраст)

**Оскуола кыра саастаах оҕотун үөрэтэр психология.**

**(психология младшего школьного возраста)**

Оҕо оскуолаҕа киирэригэр уонна алын кылаастарга үөрэнэр кэмигэр эт-хаан, өй-санаа, майгы сигили өттүнэн сайдыытыгар, билиитин таһымыгар сүрүн болҕомтону ууруу буолар. Бу кэрдиис кэмтэн биһиги улахан болҕомтону ууруохтаахпыт – 1 кылаас үөрэнээччитигэр. Кырачаан киһи аан бастаан оскуола боруогун атыллаан “Үөрэнээччи” аатын сүгэр. Үөрэнээччи буолбут оҕоҕо оскуолаҕа маҥҥайгы сыла хаһан баҕарар саамай ыарахан, уустук кэминэн буолар. Ол иһин 1 кылааһы үөрэтэр учууталлар өттүлэриттэн ураты өйдөбүл, өйөбүл олус ирдэниллэр. Бу кэрдиис сайдыы уратытынан оҕо сүрүн дьарыга үөрэх буолар. Оскуолаҕа киирии оҕо интириэһэ, иэйиитэ, өйө-санаата киэҥник сайдарыгар модьуйар. Ол иһин тутта-хапта сылдьарын эрэ буолбакка, кини болҕомтотун, өйүгэр тутумтуотун, толкуйдуур дьоҕурун бэйэтэ кыайан салайынарыгар наада. Биллэрин курдук, оҕо оскуолаҕа элбэх тус-туһунан характердаах, үөрэхтэригэр да тэҥэ суохтук ситиһэр оҕолору кытта үөрэнэр. Дьэ ол иһин, оҕо билбэт сиригэр, туора дьон быыһыгар сылдьан ыарахаттары көрсөр. Үөрэнээччи биир саастыылаахтарын уонна учууталлары кытта сатаан кэпсэтэр-ипсэтэр, санаатын этэр буолуохтаах. Ону таһынан, оҕолору кытта тэҥҥэ тутта-хапта, оонньуу сылдьыахтаах. Атыннык эттэххэ, оҕо өйө-санаата, этэ-сиинэ сайдарынан эрэ муҥурдаммакка, общественнай олох усулуобуйаларыгар сөп түбэһэрдик тутта-хапта сылдьарга бэлэм буолуохтаах. Өскөтүн оннук бэлэмэ суох буоллахтарына, ол оҕолор оскуолаҕа үөрэхтэригэр ыарырҕаталлар.

Бу ирдэбиллэри барытын ылынарга бириэмэ наада. Бу кэм адаптация дэнэр. Адаптацияны хас биирдии оҕо тус-туспатык аһарынар. (2 нэдиэлэттэн сыл аҥаарыгар диэри буолуон сөп). Ханныгын да иһин, кэлин хайдах үөрэнээччи буолан тахсара 1 кылаастан биллэр. Онон, киһи быһыытынан кини психическай хаачыстыбалара чочулларыгар коллектив, хас биирдии учуутал оруола улахан суолталаах. Общество олоҕор активнайдык кыттар баҕа маҥнайгы кыымнара оҕоҕо бу кэрдиис кэмигэр үөдүйэллэрин табатык өйдөөн, болҕомто ууран, төһө кыалларынан оҕону кытта ыкса дьарыктанар ордук.

**Оскуола орто саастаах оҕотун психологията**

**(психология среднего школьного возраста).**

Бу кэрдиис кэмҥэ биһиги болҕомтобутун ууруохтаахпыт – 5 кылаас үөрэнээччилэригэр. Кинилэргэ алын кылаастан – орто сүһүөххэ тахсар эмиэ адаптационнай кэмнэрэ буолар. Бэһис кылаастарбытын алын кылааска 1 учуутал бүөбэйдээн, үөрэтэн, иитэн-такайан таһаарбыт буоллаҕына, 5 кылааска букатын атын хартыына. 5 кылааска кинилэри хас да араас учууталлар үөрэтэллэр, кабинетнай системаҕа киирэллэр, үөрэтэр уруоктара элбиир, үксүн нууччалыы үөрэтиллэр. Оҕолор тулалыыр эйгэлэрэ кэҥиир, элбэх оҕолору, учууталлары кытта алтыһаллар. Маны барытын оҕо дэбигис ылынан испэт, үгүс ыарахаттары көрсөллөр. Онон хас биирдии учуутал 5 кылаастар адаптационнай кэмнэригэр болҕомтолоохтук сыһыаннаһаллара наада.

Майгы-сигили өттүнэн ордук айаас турукка кэлбит улааппыт саастаах оҕо хас биирдиилэрин кытта тапсара, үчүгэйдик сыһаннаһара ирдэниллэр. Учууталлар үөрэтэр оҕолорун барыларын биир тэҥник убаастыахтаах уонна кинилэр этэр санааларын, тылларын саба саҥаран кэбиспэккэ, болҕойон истиэхтээх, барыларын биир тэҥник дьаныһан үөрэтиэхтээх. Дьэ, бу сүрүн модьуйууну улааппыт оҕолор санаа курдук кыайан толорботтор. Ол иһин кинилэр үөрэхтэригэр уонна учууталларыгар сыһыаннара уларыйан барар. Онон, учууталлар өттүлэриттэн улахан болҕомто эрэйиллэр, дневниктарыгар дьиэтээҕи сорудахтарын толороллорун хонтуруоллааһын, уруоктарын ааҕалларын биир тэҥ ирдэбил эрэйиллэр.

**Улааппыт оҕо психологията**

**(Подростковый возраст)**

Бу кэрдиис кэмҥэ киирэллэр 13-16 саастаах уолаттар, 12-15 саастаах кыргыттар. Киһи бу сааһыгар олоҕун сүрүн тосхолун тобулунар кэмэ. Онно кини айаас майгыта-сигилитэ, иэйиитэ уонна характера чочуллар. Манна буолар улааппыт оҕо “күчүмэйэ”. Улааппыт оҕо сайдыытын бу кэрдииһэ хайдах ааһара төрөппүттэриттэн, учууталларыттан, кылааһын коллективыттан уонна доҕотторун сабыдыалыттан улахан тутулуктаах. Оҕо сайдыытын сөпкө салайарга кини психологиятын дириҥник билиэххэ наада.

Улааппыт оҕолор учууталы тас көрүҥүттэн саҕалаан, кини эрудициятын, майгы-сигили өттүнэн хайдах киһитин, тутта-хапта сылдьарын барытын үөрэтэллэр. Улааппыт оҕо итинник үрдүк ирдэбилин учуутал эрэ барыта дэбигис толорбот. Улааппыт оҕо бэйэтэ учууталларга куруубайдаатаҕына даҕаны, учуутал киниэхэ куруубай тылы этэрин бырастыы гыммат. Онон учууталлар, оҕолор бу саастарыгар – үөрэнээччилэргэ сэрэхтээхтик сыһыаннаһыы эрэйиллэрин хаһан да умнумуохха наада. Улааппыт оҕо үөрэҕэр ситиһиитэ. Бастыҥ эбэтэр орто үөрэнээччи буолуута эт-хаан өттүнэн сайдыытыттан эрэ буолбакка, учууталлартан эмиэ улахан тутулуктаах. Улааппыт оҕолор сайдыыларын сүрүн психологическай уратылара итиннэ сытар. Омос көрүүгэ оскуола оҕолоро, ол эбэтэр үөрэнээччилэрбит, туох да кыһалҕалара суох оонньоон-көрүлээн, үөрэнэн эрэ бириэмэни барыыллар дии санааһын сыыһа. Оҕо сайдыыта куруук уустук.

Онтон 11-13 сааһыгар ити сайдыы сибээһэ, тутулуга элбиир утарсыылара күүһүрэр, ордук сэрэхтээх буолар. Бу бириэмэҕэ иитэр-үөрэтэр үлэҕэ сыыһаны таһаардахха улааппыт оҕо сыыһа майгыланыан, тус бэйэтигэр, төрөппүттэригэр, үөрэппит учууталларыгар хобдох буолуон сөп.

Кылааска тоьо уорэнээччи баар да, учуутал ол о5олор дууьаларыгар киирэргэ ситиччэ тус-туспа кулуус тыллаах буолла5ына, ол – дьиннээх учуутал.

Учуутал уорэтэр о5отун туьунан булгуччу тугу билиэхтээ5ий:

* Уоскээбит усулуобуйатын
* Тороппуттэрин олохторун сиэрин, онно кини хайдах иитиллэрин
* Кими кытта табаарыстаьарын,
* Доруобуйатын туругун
* Туох интириэстээ5ин (ол интэриэьэ киьи кулуон ду курдук буоллун)

Итини барытын ырытан, билэн баран, учуутал уорэтэр, иитэр о5отугар соптоох педагогическай «эмп рецебин» суруйуохтаах. Сыыьа рецепт доруобуйаны тупсарыахтаа5ар, ыарыыны оссо ордук диринэтэрин учуутал хаьан да умнуо суохтаах.

Сорох учуутал уорэтэр о5отун кытта сыьыаныгар кыайыылаах хайаан да кини бэйэтэ буоларын ситиьэ сатыыр, ким да кинини утарар бырааба суо5ун, кини эппитэ эрэ барыта собун курдук туттунар. Учуутал уорэтэр о5отун кытта кэпсэтиитэ сунньунэн икки тэн дьон икки ардыгар барар сыьыан курдук буолуохтаах.

Сорох о5олор элбэх ыйытыылаах, бэйэлэрин санааларын соптоо5унэн аа5а сатыыр буолаллар. Ол аата, о5о улаата, ой-санаа оттунэн улахан дьону кытта тэннэьэ сатыырын кордорор. «Хайдах куруук туспа киьи ойунэн сылдьыахпыный? Бэйэм да5аны ону-маны эргитэ саныыр буоллум, то5о мин санаам куруук сыыьа буолуо5ай?» диэн боппуруостар о5о тоботугэр уоскууллэр. О5о аата о5о, ал5аьы оноруута, сыыьа-халты санарыыта ханна барыай. Ол аайы учуутал бэйэтиттэн наьаа тахсыа суохтаах. Онто да суох о5о ал5аьын бэйэтэ тургэнник коннорооччу. Тахсыбыт ал5ас иккистээн хатыламматын курдук о5ону кытта истинник субэлэьиэхтээх.

Биьиги уорэтэр о5олорбут тэн усулуобуйа5а уоскээбэттэрин, иитиллибэттэрин уонна олорботторун умнумуохха наада. Сорох о5олор кыьамньылаах, эйэлээх уонна культурнай дьиэ кэргэннэ улааталлар. Ол – дьоллоох о5олор. Кинилэр иитиллэллэригэр, сайдалларыгар усулуобуйа барыта баар. Оттон сорохтор иирээннээх, иьэр-аьыыр дьиэ кэргэннэ тороон, эрэй бо5ону корсоллор. Ол о5олор туохтан эрэ маппыт, кимтэн барытыттан итэ5эс курдук сананаллар. Итинник тус-туспа усулуобуйа5а иитиллэр о5олор майгылалара-сигилилэрэ хайдах да биир буолуон табыллыбат. Дьэ оччо5о, учуутал ханнык о5о5о сурэ5ин сылааьын ордук биэриэн собуй? Угус учууталлар туохха сыыьалларый? Ханнык ба5арар о5о5о хайаан да5аны учугэй струналар баар буолуохтаахтарын эрэммэттэн, ону кордуу сатаабаттан.

Онон түмүктээн эттэххэ, хас биирдии оҕо личность буоларын умнумуохха наада. Хас биирдии педагог психолог буолар. Онон оҕолорго кыһамньылаахтык, болҕомтолоохтук сыһыаннаһыаҕыҥ, элбэхтик кэпсэтиһиэҕиҥ. Сырдыкка-кэрэ5э уьуйар, ураты бол5омтолоох дьон буолуохтаахпытын умнуо суохтаахпыт.